МИЛОРАД ЕКМЕЧИЋ

(1928‒2015)

А

кадемик проф. др Милорад Екмечић рођен је 4. ок­тоб­ра 1928. године у Пребиловцима, опш­ти­­на Чапљина. Основну шко­лу завршио је у Чап­­љи­ни, а гимназију у Мос­та­ру. Завршио је сту­ди­­је опште и националне историје на Све­училишту у Заг­ре­­бу (1952). Биран је за асис­тен­та на Фило­зоф­ском фа­култету у Са­ра­је­ву. Једну годину про­вео је на ис­траживачком ра­ду у архивима у За­гребу, Бео­граду, Задру и Бечу.

Докторску дисертацију *Устанак у Босни 1875–1878. године* одбранио је на Филозофском факул*­*те­ту Свеучилишта у Заг­ре­бу (1958). Био је на једно­­годишњој спе­ци­ја­ли­за­ци­ји у Принстону (САД, 1960/61). На Филозофском факултету у Сарајеву биран је за доцента (1958), ванредног професора (1963) и редовног (1968) за предмете Општа историја но­вог вије­ка и Увод у ис­торијске науке. У два наврата био је гостујући про­фе­сор на уни­вер­зи­тетима у САД. Школске 1971/72. године држао је пре­да­вања из јуж­но­сло­вен­ске и балканске историје на универзитету у Ен Арбо­ру (Ми­чи­ген), а 1982/83. на универзитету у Лоренсу (Канзас). Почетком рата 1992–1995. напустио је Сарајево. Од септембра 1992. до пен­зио­ни­сања 1. октобра 1994. био је редовни професор Филозоф­ског факултета у Бео­граду и сарад­ник Историјског института САНУ.

За дописног члана Академије наука и умјетности Босне и Херцеговине иза­­бран је 1973, а за редовног 1981. године. Биран је за члана Српске ака­де­ми­је наука и уметности ван радног састава 16. но­вембра 1978, а у радни састав пре­веден је 1. јула 1992. године. За члана Словенске ака­демије у Мо­скви изабран је 1992, а за дописног члана Црногорске академије наука и умјетности 1993. године. Један је од оснивача Академије наука и умјетности Републике Српске, и њен члан од 1996. го­ди­не. Биран је за члана Председништва САНУ 24. јуна 1999, затим 3. јула 2003. и поново 7. јуна 2007. године. Од 2009. био је члан Се­ната Републике Српске.

Био је предсједник Друштва историчара Босне и Херцеговине, један од по­кретача „Зимске школе” историчара БиХ, члан Комисије за соци­јалне покрете Свјетског кон­греса историчара и члан Главног одбора Матице срп­ске. У САНУ је предсједавао Одбору за историју Босне и Херцеговине (осно­ваном 1993). Радио је у Од­бо­ру за сакупљање грађе о геноциду над српским народом и другим народима Ју­гославије у XX веку.

Добитник је: Двадесетседмојулске награде БиХ за науку (1963), НИН-ове награде за публицистику (1990), Специјалне Ву­кове награде (1991), наградâ ЗАВНОБиХ-а, **„Владимир Ћоровић” (2000),** Српске књи­жевне задруге за жи­вотно дело (2004), **„**Печат времена**”** за науку и дру­штвену теорију (2011) и др. **О**д­ли­ко­ван је Орденом части са златним зрацима (2010) и Орденом Све­­­тог Саве I степена.

Његове радове карактерише чврста утемељеност на истра­жи­вању домаће и стране архивске грађе, тијесна инкорпорираност об­ра­ђи­ва­них тема у шире токове европске и свјетске историје и изузетна структурал­на и мисаона слојевитост у начину излагања и интерпретацији постигнутих ре­зул­тата. Архивска истраживања обављао је у готово свим југословенским ар­хи­ви­ма, као и у Бечу, Торину, Москви, Атини, Паризу, Лондону, Вашинг­тону, Бу­­дим­пешти, Варшави и Кракову. Његов истраживачки опус садржи неколико те­мат­ских цјелина: социјални и национално-ослободилачки по­крети у БиХ у дру­гој половини XIX и почетком XX вијека, Источно питање у свјетлу Бер­лин­­ског кон­греса и политика великих сила према Балкану, национални покрети ју­го­сло­венских народа, проблеми аграрних друштава и формирање на­цио­нал­них творевина на југословенском простору, југосло­венска идеја и ствара­ње Ју­гославије 1918. и социјалне основе ауторитарних режима у Ев­ро­пи из­међу два свјетска рата. Аутор је и преко три стотине науч­них ра­дова и сто­тинак приказа, полемика, критика.

Академик Милорад Екмечић преминуо је 29. августа 2015. у Београду.

Важнија дјела: *Устанак у Босни: 1875–1878*, Са­ра­јево 1960, 19732; Бео­град 19963; *Ратни циљеви Србије 1914*, Бео­град 1973, 19902, *Стварање Југо*­*славије: 1790–1918*, књ. 1–2, Београд 1989; *Радови из историје Босне и Хер*­*це*­*говине XIX века*, Београд 1997; *Ог­ле­ди из историје*, Београд 1999; *Срби на историјском раскршћу*, Београд 1999; *Револуција 1848. и Балкан*, Нови Сад 2000; *Дијалог прошлости и са­даш­­њости*, Београд 2002; *Дуго кретање из­ме­ђу клања и орања – историја Ср­ба у Новом веку (1492–1992)*, Београд 2007, 20082, 20103, 20114; *Историја Југославије* (коаутор са И. Божићем, С. Ћир­ко­ви­ћем, В. Де­ди*­*јером), Београд 1972, 1973; *Историја српског народа*, књ. 5, том 1 и књ. 6, том 1, Београд 1981, 19942, 20003.